जून में बजाज की मोटरसाइकिलों की बिक्री 14% बढ़ी  
देश की दूसरी सबसे बड़ी दुपहिया वाहन कंपनी बजाज ऑटो ने जून में अपनी मोटरसाइकिलों की बिक्री में 14 प्रतिशत की बढ़ोतरी दर्ज की।
देश की दूसरी सबसे बड़ी दुपहिया वाहन कंपनी बजाज ऑटो ने जून में अपनी मोटरसाइकिलों की बिक्री में 14 प्रतिशत की बढ़ोतरी दर्ज की। इस दौरान कंपनी ने 3,22,827 मोटरसाइकिलें बेचीं। कंपनी ने एक बयान में कहा कि बीते साल की इसी अवधि में उसने 2,82,808 मोटरसाइकिलें बेची थीं।  बजाज ऑटो ने जून में अब तक का सर्वाधिक 1,42,124 वाहनों का निर्यात किया, जो बीते साल के जून के 1,14,024 इकाइयों के मुकाबले 24.64 प्रतिशत अधिक है। कंपनी ने समीक्षाधीन माह में तिपहिया वाहनों की भी रिकॉर्ड बिक्री की।  इस दौरान कंपनी ने 43,803 वाहनों की बिक्री की, जबकि बीते साल की इसी अवधि में उसने 32,614 इकाइयों की बिक्री की थी। इस तरह से कंपनी के तिपहिया वाहनों की बिक्री 34.39 प्रतिशत बढ़ी।